Zapisnik sastanka Vijeća učenika održanog 9. veljače 2017. s početkom u 12:30

Na početku sastanka nastavnica M. Klarić predložila je sljedeći

Dnevni red:

1. Valentinovo
2. Dan pod maskama
3. Različito

koji je prihvaćen jednoglasno.

**Ad.1.**Učenici koji su bili članovi VU-a i prošle godine iznijeli su ostalim učenicima ono što oni smatraju problematičnim u dosadašnjem načinu obilježavanja Valentinova. Do sada je, naime, VU skupljalo poruke u kutiju koja je bila u školskom predvorju, razvrstavalo ih i dijelilo po razredima primateljima. Problem je bio u tome što su neki učenici ovu aktivnost shvatili neozbiljnu pa su ubacivali poruke i za do 30 primatelja čime je kutija bila pretrpana porukama i VU je trebalo i do 4 školska sata da ih razvrsta. Nastavnica Klarić je zatražila prijedlog učenika o tome kako bi ove godine trebalo organizirati obilježavanje Valentinova. Nakon kraće rasprave dogovoreno je sljedeće:

1. nastavnica Klarić obići će sve razrede obavještavajući ih o danu i satu kada će predstavnici VU-a obići razrede skupljajući poruke, u obavijesti također treba stajati da svaki učenik ima pravo staviti najviše dvije poruke u kutiju,
2. dan prije Valentinova predstavnici VU-a će s nastavnicom Klarić obići razrede i prikupiti poruke,
3. taj dan ili na samo Valentinovo VU će razvrstati poruke i ponovno ih podijeliti po razredima.

**Ad.2.**Dan pod maskama organizirat ćemo kao i svake godine do sada – obavijestiti učenike o datumu održavanja, sastaviti povjerenstvo koje će odabrati najbolje odjeven razred te im, uz potporu ravnateljice, uručiti nagrade. Nastavnica Klarić je zamolila učenike da se odluče za datum – 20. ili 27. veljače. Za 20. veljače bilo je 18 učenika, njih 3 za 27., a 4 je učenika bilo suzdržano te je tako odlučeno da će maskenbal biti održan 20. veljače, plakat kojim se učenike obavještava o maskenbalu izradit će Adrian Dražić – Karalić, a nastavnica Klarić će obići sve razrede i obavijestiti ih o održavanju maskenbala i načinu odabira najboljeg razreda te će nastavnica sastaviti povjerenstvo koje odlučuje o najbolje maskiranom razredu. Ispred VU-a član će povjerenstva biti Ana Jurić.

**Ad.3.** Nastavnica Andreja Pranjić predložila je predstavnicima 6.a razreda da Vijeće učenika organizira tombolu kojom bi se prikupljala sredstva za pomoć potrebitima. Ovu je inicijativu podržalo 13 učenika, 2 je bilo protiv, a 10 suzdržanih. Kako nastavnica Klarić zbog obveza u projektu Migration i drugih svojih obveza nema vremena organizirati tombolu, dogovoreno je da će učenici zainteresirani za akciju zamoliti nekog drugog nastavnika da im u tome pomogne.

U ožujku će se u školi organizirati Projektni tjedan Migration. Nastavnica Klarić je zamolila učenike da razmisle o aktivnostima koje bismo mogli uključiti u taj tjedan.

Sastanak je završio u 13:15, nazočilo mu je 25 učenika

Voditeljica Vijeća učenika:Mirela Klarić